Ego Petrus de Joigniaco notum facio tam præsentibus quam futuris quod, cum domina mea charissima, Blancha, comitissa Trecensis illustris, se ad preces meas plegiam constituisset pro me erga dominum et patrem meum Willermum comitem Jovigniaci, quod ratas tenerem et firmas conventiones illas quas habeo erga dictum patrem meum de trecentis libratis terræ quas mihi assignavit, sicut in litteris domini regis, et in litteris ipsius comitissæ plenius continuetur, ego dictæ comitissæ confessi quod, si pro plegeria ista aliquod damnum incurrerit, idem se capiat ad feodum quod de ipsa teneo, et aliam terram meam sine fidem suam mentiri. In hujus autem rei testimonium, præsentes litteras fieri volui sigilli mei appensione munitas. Actum, anno Gratiæ millesimo ducentesimo octavo, mense augusto.